**Б Ю Д Ж Е Т 2022 г. НАКРАТКО**

**УВАЖАЕМИ ГРАЖДАНИ,**

Областна дирекция „Земеделие“ – София-град осъществява финансово-счетоводната си дейност спазвайки Закона за счетоводството, Счетоводната и амортизационна политика на Дирекцията, Указания на Министерство на земеделието, Министерство на финансите и всички нормативни актове, касаещи дейността ни.

ОД „Земеделие“ – София-град изготвя ежемесечни, тримесечени и годишни отчети за касовото изпълнение на бюджета и оборотни ведомости. Стопанските операции се отразяват в 3 обособени отчетни групи, както следва: група „Бюджет“, група „Други сметки и дейности“ и група „Сметки за средства от Европейския съюз“.

За 2022 г. утвърденият бюджет на Областна дирекция „Земеделие“ – София-град е както следва:

**Ⅰ. Приходи** – включва всички приходи събирани от:

* ОД „Земеделие“ – София-град по тарифа за таксите по Закона за регистрация и контрол на земеделска и горска техника, за промяна предназначението на земеделските земи, както и стопански приходи от отдаване под наем и аренда на земеделски земи от Държавния поземлен фонд , на основание чл. 47 от ППЗСПЗЗ ;
* Общинските служби по земеделие към Дирекцията съгласно Тарифата за таксите, събирани от органите по поземлената собственост, такси за извършени административни услуги на граждани: издаване на препис от решение на поземлена комисия или на Общинска служба по земеделие, издаване на удостоверение за идентичност на имот, за установяване на промяна в начина на трайно ползване, за издаване на талон за аренда и наем и др.

Планираните приходи за 2022 г. са в размер на 110 600 лв., в т.ч. приходи от наем на земеделски земи от ДПФ в размер на 15 000лв. и приходи от държавни такси за административни и други услуги и дейности в размер на 96 000 лв.

Областна дирекция „Земеделие“ – София-град като второстепенен разпоредител с бюджет към Министерство на земеделието е данъчно задължен субект по чл. 248 от Закона за корпоративното и подоходно облагане (ЗКПО) и като такъв спазвайки разпоредбите на чл. 249, чл. 250, чл. 252 и чл. 253 от ЗКПО начислява и внася ежегодно данък върху приходите от стопанска дейност, като с внесения данък се намаляват получените приходи в част Ⅰ на Бюджет 2022 г. на Дирекцията. Заложен по утвърденият бюджет за 2022 г. на ОД „Земеделие“ – София-град, данък върху приходите от стопанска дейност на бюджетни предприятия е в размер на 400 лв. със знак „-„.

**Ⅱ. Разходи**

Общо планираните разходи за 2022 г. по бюджета на ОД „Земеделие“ – София-град са в размер на 1 044 100 лв., разпределени както следва:

1. Заплати и възнаграждения за персонала: 687 400 лв.;
2. Други възнаграждения и плащания за персонала: 10 500 лв.;
3. Задължителни осигурителни вноски от работодател: 210 200 лв.;
4. Издръжка, в т.ч. разходи за материали; вода, горива и енергия; външни услуги; командировки в страната; застраховки и др.: 136 000 лв.

В Областна дирекция „Земеделие“ – София-град има създадена система за финансово управление и контрол, която включва предварителен, текущ и последващ контрол основаващ се на контролни правила и процедури съобразно действащата нормативна уредба. В Дирекцията са въведени система за двоен подпис, разделяне на отговорностите между отделните структурни звена и служители, както и процедури за пълно, вярно, точно и своевременно осчетоводяване на всички операции.